ค่าบาทพุ่งพรวด ทุบสถิติ 2 ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ต้นสัปดาห์ที่ผ่านมาเงินบาทแข็งค่าหลุด 32 บาทต่อเหรียญสหรัฐ ขึ้นมาทดสอบที่ระดับ 31.32 บาทต่อเหรียญสหรัฐ ก่อนจะวิ่งไปอยู่ที่ 31.9031.93 บาทต่อเหรียญสหรัฐ ถือเป็นการแข็งค่ามากสุดตั้งแต่เดือน พ.ค. 2551 โดยปัจจัยหลักมาจากเศรษฐกิจในสหรัฐอเมริกาที่เริ่มไม่สู้ดีนัก โดยเฉพาะตัวเลขการจ้างงานที่อ่อนแอ อาจส่งผลต่อภาคการบริโภค จึงทำให้เงินลงทุนไหลออกจากสหรัฐและยุโรป เข้ามาลงทุนในภูมิภาคเอเชียรวมถึงไทย แม้ว่าธนาคารสหรัฐ (เฟด) จะออกมาตรการกระตุ้นกำลังซื้อ อัดฉีดเงินเข้าระบบ โดยการซื้อพันธบัตรเพิ่มขึ้นก็ตาม 
ธนาคารสแตนดาร์ดชาร์เตอร์ด (ไทย) คาดการณ์ว่าค่าเงินบาทยังมีแนวโน้มแข็งค่าต่อเนื่องจนถึงปลายปีหน้า โดยปลายปีนี้มองเงินบาทอยู่ที่ระดับ 31.50 บาทต่อเหรียญสหรัฐ ก่อนแข็งค่าขึ้นอีกไปอยู่ที่ 30.80 บาทต่อเหรียญสหรัฐในครึ่งปีแรก 2554 และอยู่ที่ 30.20 บาทต่อเหรียญสหรัฐในครึ่งปีหลังปีหน้า เท่ากับปีหน้าจะเห็นเงินบาทแข็งค่าหลุด 31 บาทต่อเหรียญสหรัฐ
แบงก์แข่งระดมเงินฝากระยะยาว
ขณะที่ธนาคารพาณิชย์เริ่มหันมาระดมเงินฝากระยะยาว ธนาคารทหารไทยคาดว่าในครึ่งปีหลังจะเห็นธนาคารพาณิชย์แข่งขันออกผลิตภัณฑ์เพื่อชิงเงินฝากกันดุเดือดมากขึ้น เนื่องจากดอกเบี้ยที่อยู่ในช่วงขาขึ้น โดยคาดว่าทั้งปีดอกเบี้ยนโยบายจะปรับขึ้นอีก 0.5% ทำให้ธนาคารต้องออกผลิตภัณฑ์เงินฝากที่มีดอกเบี้ยสูงขึ้นเพื่อจูงใจ
ธนาคารทหารไทยได้ออกบัญชีเงินฝากประจำ ทีเอ็มบี อัพ แอนด์ อัพ เป็นบัญชีเงินฝากประจำ 24 เดือน ดอกเบี้ยเพิ่มขึ้นทุกๆ 6 เดือน แต่มีความพิเศษกว่าเงินฝากประจำทั่วไป กล่าวคือผู้ฝากสามารถถอนเงินได้ก่อนครบกำหนด แต่ยังได้รับดอกเบี้ยตามระยะเวลาที่ฝากไว้ 
สำหรับเงินฝากประจำ ทีเอ็มบี อัพ แอนด์ อัพ นั้น เดือนที่ 16 จะได้ดอกเบี้ย 0.6% เดือนที่ 712 ดอกเบี้ย 1.75% เดือนที่ 1318 ดอกเบี้ย 2% และเดือนที่ 1924 ดอกเบี้ย 5% หรือคิดเฉลี่ยปีละ 2.34% จากปัจจุบันเงินฝากประจำประเภทนี้จะได้ดอกเบี้ยเฉลี่ยแค่ 1.8% เท่านั้น เงินฝากประจำของธนาคารจึงสูงกว่าตลาดถึง 0.59%
เช่นเดียวกับธนาคารธนชาต ที่ต้องการระดมเงินฝากระยะยาวเข้ามาเพิ่ม แต่ในมุมของลูกค้าก็ต้องการผลตอบแทนสูงที่สุด ลูกค้าบางคนที่ยังไม่มั่นใจว่าดอกเบี้ยจะขึ้นไปอีกมากน้อยเพียงใด ก็จะนำเงินมาฝากระยะสั้นๆ ไว้ก่อน เพื่อรอดูทิศทางดอกเบี้ยที่ชัดเจนกว่านี้ค่อยเลือกลงทุน จะเห็นได้จากบริษัทขนาดใหญ่นิยมฝากระยะสั้นในช่วงนี้
เตือนภัยเก็งกำไรใบจองคอนโดเสี่ยง
ด้านตลาดอสังหาริมทรัพย์เริ่มมีความกังวลกันว่าจะเกิดภาวะฟองสบู่หรือไม่ โดยศูนย์วิจัยกสิกรไทยเปิดเผยผลการสำรวจตลาดอสังหาริมทรัพย์ในเบื้องต้น พบว่ามีการเข้ามาเก็งกำไรในใบจองโครงการคอนโดมิเนียมในทำเลที่มีศักยภาพ และเป็นโครงการที่มีแบรนด์เป็นที่นิยมมากขึ้น โดยมีสัดส่วนประมาณ 1520% ของยอดขายโครงการ 
กิจกรรมดังกล่าวส่งผลกระทบต่อกลุ่มผู้บริโภคที่ต้องการซื้อเพื่ออยู่อาศัยจริง ซึ่งต้องชำระเงินค่าใบจองเป็นวงเงินที่สูงขึ้น 
ขณะที่ธนาคารแห่งประเทศไทย (ธปท.) พบว่าธุรกิจอสังหาริมทรัพย์ยังฟื้นตัวได้อย่างต่อเนื่อง โดยเฉพาะคอนโดมิเนียมในโซนชั้นในและชั้นกลางของกรุงเทพฯ ตามแนวรถไฟฟ้าที่ฟื้นตัวได้ดี ผู้ประกอบการก่อสร้างโครงการมากขึ้นตามความต้องการของลูกค้า ดังนั้นข้อห่วงใยในธุรกิจอสังหาริมทรัพย์ว่าจะมีความเสี่ยงจากโครงการที่ล้นตลาดจึงมีไม่มากนัก
คปภ.ห้ามเอพีเอฟฯทำประกัน
ธุรกิจประกันเริ่มกลับมามีปัญหาอีกระลอก คณะกรรมการกำกับและส่งเสริมการประกอบธุรกิจประกันภัย (คปภ.) มีคำสั่งลงวันที่ 11 ส.ค. ให้บริษัท เอ.พี.เอฟ.อินเตอร์เนชั่นแนล อินชัวรันส์ หยุดรับประกันวินาศภัยจากลูกค้าเป็นการชั่วคราวจนกว่าจะมีคำสั่งเปลี่ยนแปลง เนื่องจากที่ผ่านมาบริษัทได้ประสบภาวะว่าขาดเงินกองทุนที่ต้องดำรงไว้ตามกฎหมาย มีทรัพย์สินน้อยกว่าหนี้สิน มีค่าสินไหมทดแทนค้างจ่ายเป็นจำนวนมาก และมีการดำเนินงานไม่เป็นไปตามบทบัญญัติตามกฎหมาย
เลิกต่ออายุลดภาษีให้บริษัทในตลาดหุ้น
ฟากกรมสรรพากรเตรียมเลิกต่ออายุลดภาษีให้บริษัทจดทะเบียนจาก 30% เหลือ 2025% โดยกรมสรรพากรจะพิจารณาต่ออายุมาตรการภาษีสำหรับบริษัทจดทะเบียน (บจ.) ในตลาดหลักทรัพย์ให้เสร็จใน 1 เดือน ขณะนี้ได้ประชุมร่วมกับคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย (ตลท.) รวมถึงผู้แทนบริษัทจดทะเบียนไปแล้ว พบว่ายังมีความเห็นแตกต่างกัน 
ทั้งนี้ กรมสรรพากรจะต้องพิจารณาถึงแง่สถิติและผลข้างเคียงว่ามาตรการลดภาษีดังกล่าวช่วยจูงใจให้บริษัทเข้ามาจดทะเบียนในตลาดหลักทรัพย์มากขึ้นเพียงใด ซึ่งเท่าที่ทราบพบว่ามีไม่มากเฉลี่ยปีละกว่า 20 รายเท่านั้น
ด้านตลาดหุ้นเปิดทำการ 3 วันก่อนหยุดอีก 2 วันในเทศกาลวันแม่ ถือเป็นสัปดาห์ที่มีแรงขายทำกำไรออกมาอย่างชัดเจน โดยเฉพาะของสถาบันในประเทศ ท่ามกลางแรงซื้อของนักลงทุนต่างชาติน้อยลง ทำให้ดัชนีอ่อนตัวลง 1.48% จากสัปดาห์ก่อนมาปิดที่ระดับ 862.16 จุด และคาดว่ายังมีโอกาสอ่อนตัวลงต่อเนื่องในสัปดาห์นี้ ตามความกังวลเรื่องการฟื้นตัวของเศรษฐกิจสหรัฐอเมริกาและหมดเทศกาลประกาศผลกำไรสุทธิงวดไตรมาส 2 และ 6 เดือนแรกของบริษัทจดทะเบียน (บจ.)